Մեկ էլ հայրս ձեռքը գրպանը խոթեց ու մի բուռ բանալի և մանր դրամ հանեց: Մի կես դոլարանոց ջոկեց, բռնեց Գրեգի ձեռքը և կես դոլարանոցը դրեց ափի մեջ, հետո իմ ձեռքը բռնեց և մի քառորդ դոլարանոց էլ իմ ափը դրեց: Հետո սկսեցինք գաղտնի արահետով իջնել բլուրն ի վար, նոր տների մոտով, դեպի այն ճանապարհը, որ դեռ չէր էլ սարքված, գնում էինք այնտեղ, ուր միասին ապրել էինք մի կահավորված սենյակում` հորս ֆորդ մեքենան էլ դռան առաջը: